L 196/40 Den Europæiske Unions Tidende 28.7.2007 (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse ikke er obligatorisk) AFGØRELSER OG BESLUTNINGER KOMMISSIONEN KOMMISSIONENS BESLUTNING af 13. september 2006 om en procedure i henhold til artikel 81 i traktaten om oprettelse af Det Europæiske Fællesskab (Sag nr. COMP/F/38.456 — Bitumen (NL)) (meddelt under nummer K(2006) 4090) (Kun den tyske, den engelske, den franske og den nederlandske udgave er autentiske) (2007/534/EF) 1. OVERTRÆDELSEN I HOVEDTRÆK Beslutningens adressater deltog i en enkelt og vedvarende overtrædelse af artikel 81 i traktaten om oprettelse af Det Europæiske Fællesskab, som indebar fastsættelse af pri- serne på vejanlægsbitumen i Nederlandene. 1.1. Sektoren for vejanlægsbitumen Bitumen er et biprodukt fra olieproduktion. Normalt produceres det ved destillation af specifikke svære råolier. Forskellige råolier og raffineringskonfigurationer giver forskellige typer bitumen, som yderligere kan modi- ficeres ved tilsætning af polymerer for at øge præsta- tionen. Bitumen anvendes hovedsagelig til fremstilling af asfalt, hvor det virker som bindemiddel, der binder de andre materialer sammen. Den resterende del af bitu- menproduktionen anvendes til forskellige andre industri- formål. Det produkt, der er genstand for denne beslutning, er alt bitumen, der anvendes til vejanlæg og lignende formål. Det omtales også som penetrationsbitumen og vejbi- tumen. I det følgende benævnt »vejanlægsbitumen«. Undersøgelsen viste, at kartellet dækkede Nederlandene. Dette markeds værdi udgjorde ca. 62 mio. EUR i 2001, som var det sidste hele overtrædelsesår. Et særligt træk ved ordningerne er, at samordningen fandt sted ikke blot blandt sælgerne, hvilket normalt er tilfældet, men også (6) blandt sælgerne og køberne i fællesskab. Otte ud af ni leverandører af vejanlægsbitumen og de seks (nu fem) største vejanlægsfirmaer, som var købere af produktet, deltog i kartellet. De adressater, der er nævnt nedenfor, deltog i en enkelt og vedvarende overtrædelse af EF-traktatens artikel 81, som dækkede det nederlandske område, og hvis hoved- træk var, at leverandører og købere i fællesskab aftalte priser og rabatter på det pågældende produkt. 1.2. Adressater og overtrædelsens varighed Følgende virksomhedsgrupper og deres enkelte selskaber har i den angivne periode deltaget i overtrædelsen (nogle af dem gøres ansvarlige som moderselskaber); det bemærkes, at der for visse virksomhedsgrupper er mere end et selskab, der er adressat for beslutningen: Leverandører: a) BP: BP plc. fra 1. april 1994 til 15. april 2002, BP Nederland BV fra 1. april 1994 til 1. januar 2000 og BP Refining & Petrochemicals GmbH fra 31. december 1999 til 15. april 2002 b) Esha: Esha Holding BV, Smid & Hollander BV og Esha Port Services Amsterdam BV fra 1. april 1994 til 15. april 2002